da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de en da da da da da da da sv da da da da nb fa da fa da zh da fa da fa da zh da zh da zh da zh da fa da zh da zh da zh da zh da fa da zh da zh da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Tine K.: Se hendes smukke sommerhus! | ISABELLAS
Kom med indenfor i det hyggelige sommerhus i Nordsjælland, som deles af Tine fra Tine K. Home og Karen fra livsstils- og blomsterbutikken I Rosens Navn.
Tine fra interiørfirmaet Tine K. Home og Karen, der ejer den hyggelige livsstils- og blomsterbutik I Rosens Navn i Charlottenlund, deler både efternavnet Kjeldsen og et skønt sommerhus i Nordsjælland. De er nemlig mor og datter, og har besluttet at dyrke familieskabet, når de har fri.
Læs også: Smuk fransk indretning - få stilen!
Dette sommerhus havde nuancer af brunt både ude og inde, dengang familierne købte sommerhuset. Det blev hurtigt besluttet at give huset et mere nordisk præg, og huset blev derfor malet sort med hvide vinduer og døre - det typiske sommerhuslook på Sjællands nordkyst. Indendørs blev vægge og lofter malet kridhvide og gulvene grå for at skabe en lys og luftig baggrund for den enkle og nordiske indretningsstil.
Gode råd til det perfekte dele-sommerhus:
- Bliv enige om en stil, som alle kan leve med og indret derefter.
- Skab en uprætentiøs stemning, så huset både er ukompliceret at bruge og holde.
- Giv plads til husets personligheder, så der både er plads til afslapning, hygge og samvær.
- Brug din fantasi til at indrette med dekorationer af fund fra strand og loppemarkeder.
Læs også: Fra sommerhus til helårsbolig!
I ISABELLAS nr. 3 2014 kan du læse meget mere om Tine K.'s sommerhus - se også billeder fra det hyggelige sommerhus i nedenstående galleri.
Et typisk sommerhuskøkken fra 1950'erne. Et forhæng skjuler hylderne med kolonialvarerne under de malede bordplader, og på en åben hylde over vinduerne pynter glas og kander. Kun komfur, ovn og køleskab er af den moderne slags.
Hver krog er udnyttet i det lille hyggelige køkken.
Fra køkkenet er der adgang til den lyse smukke stue.
Sommerhuset er samlingspunktet for hele familien, og indrettet af mor og datter.
En vidunderlig blanding af rustik og design opstår i spisestuen, hvor grå Eames stole møder rustik træbænk.
Både inde og ude er der masser af grønt at nyde.
I vindueskarmen står grene og blomster fra haven sammen med fine stilleben.
Glas med fyrfadslys, små vaser og næsten farveløse pynteting, giver en let og lys hyggestemning.
Sommerhuset er holdt i lyse farver med hvide vægge og gråmalede gulve.
Blød og romantisk sommerhusstemning.
En sød og rustik reol med ting og sager til sommerhuset.
Badeværelset har familien selv renoveret med rustikke klinker, hvid sanitet og nostalgisk tilbehør.
Det fælles børneværelse sender tankerne mod Astrid Lindgrens børneeventyr. De nostalgiske senge med gavl er malet hvide ligesom konsolbordet til sommernips og minder.
God plads til børnenes ting og sager.
Det lyse og romantiske sommerhus er indrettet til afslapning og kvalitetstid sammen med familien.
Det romantiske soveværelse er indrettet med diskrete farver.
Fra soveværelset er der adgang til den hyggelige terrasse.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik